CELEX: 62021TN0695
Language: et
Date: 2021-10-28 00:00:00
Title: Kohtuasi T-695/21: 28. oktoobril 2021 esitatud hagi – Alauzun jt versus komisjon

3.1.2022   
            
            
               ET
            
            
               Euroopa Liidu Teataja
            
            
               C 2/45
            
         
      28. oktoobril 2021 esitatud hagi – Alauzun jt versus komisjon
      (Kohtuasi T-695/21)
      (2022/C 2/62)
      Kohtumenetluse keel: prantsuse
      
         Pooled
      
      
         Hagejad: Virginie Alauzun (Saint-Cannat, Prantsusmaa) ja 774 teist hagejat (esindaja: advokaat F. Di Vizio)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tuvastada, et Euroopa Komisjon jättis õigusvastaselt kaasamata kantserogeensuse ja genotoksilisuse uuringud mRNA tehnoloogiat kasutatavate vaktsiinide eelkliinilises etapis;
               
            
                  —
               
               
                  kohustada Euroopa Komisjoni kaasama kantserogeensuse ja genotoksilisuse uuringud eelkliinilises etapis selliste mRNA tehnoloogiat kasutatavate vaktsiinide puhul, mida Euroopa Ravimiamet (EMA) ei ole veel heaks kiidetud;
               
            
                  —
               
               
                  kohustada Euroopa Komisjoni kaasama kantserogeensuse ja genotoksilisuse uuringud ravimiohutuse järelevalve etapis selliste mRNA tehnoloogiat kasutatavate vaktsiinide puhul, mille EMA on juba heaks kiitnud;
               
            
                  —
               
               
                  nõuda komisjonilt järgmise info esitamist:
                  
                              —
                           
                           
                              täpne õiguslik alus, mille tõttu kõnealuseid uuringuid ei kaasatud eelkliinisse etappi ja ravimiohutuse järelevalve etappi;
                           
                        
                              —
                           
                           
                              õigusnormid, mis kehtestavad mRNA tehnoloogiat kasutatavate vaktsiinide heakskiitmiseks nõutavad kohustuslikud uuringud;
                           
                        
            
                  —
               
               
                  mõista kõik hagejate kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks väidavad hagejad, et rikutud on liidu õigust ja et komisjon on olnud tegevusetu. Hagejad väidavad, et komisjon ei täitnud ELTL artiklist 168 tulenevat kohustust tagada „inimeste tervise kõrgetasemeline kaitse“, kui ta andis tingimusliku müügiloa mRNA tehnoloogiat kasutatavatele vaktsiinidele, kuigi puudusid kantserogeensuse ja genotoksilisuse uuringud.